מסכת מעילה פרק חמישי הנהנה מן ההקדש

מתוך "גמרא נוֹחָה"

על שם הורי **נ**פתלי **וח**נה **ה**ולנדר הכ"מ

(מעילה יח,א)

משנה:

הנהנה מן ההקדש שוה פרוטה, אף על פי שלא פגם – מעל, דברי רבי עקיבא (קסלקא דעתא בין בדבר שאין דרכו לפגום ובין בדבר שדרכו לפגום קאמר רבי עקיבא דכיון שנהנה מעל); וחכמים אומרים: כל דבר שיש בו פגם (כלומר: שדרכו ליפגם) - לא מעל עד שיפגום, ושאין בו פגם, כיון שנהנה – מעל.

כיצד?

נתנה קטלא (ענק של זהב של הקדש) בצוארה, (או) טבעת בידה, (או) שתה בכוס של זהב (של הקדש) (כל הני אין בהו פגם: שאינן נפגמין בכך) - (אלא) כיון שנהנה (מהן שוה פרוטה) מעל; (והיכי משערינן בהו? - הכי: אומדין כמה רוצה אשה ליתן שישאלו תכשיטין כהללו להוליכן לבית המשתה להתכבד בהן, ומשלמת להקדש שיעור הנאה שנשתמשה בהן\*;)

(וכל דבר שיש בו פגם, כגון) לבש בחלוק, (או) כסה בטלית, (או) ביקע בקרדום (הואיל ועומדין ליפגם) - לא מעל עד שיפגום (בשוה פרוטה).

הנהנה מן החטאת כשהיא חיה - לא מעל עד שיפגום; כשהיא מתה - כיון שנהנה מעל.

\*[במשנה להלן יט,ב: 'אין מועל אחר מועל אלא בבהמה וכלי שרת' – משום שהכלי שנעלו בו יוצא לחולין! והרי קטלא אינה כלי שרת, ולפיכך יצאה לחולין, ואם כן מעלה בכל הערך, ומדוע צריך שומא של ההנאה? הרי צריך שומא של הקטלא כולה?

תשובה: במעליה לא קנתה את הקטלא, אלא יצא לחוילן מבחינת מעילה והיא נעשית אחראית לקטלא להחזירו בשלמותו ובמצבו המקורי, כמו שגנב קנה לצורך נזקיו, אך החפץ נשאר קנינו הממוני של הבעלים, ועל הגנב להחזיר את החפץ – כן כאן על העונדת את הקטלא להחזירו, ולא היה לה אלא הנאת שמוש, ולכך צריך שומא.]

גמרא:

תנא: מודה רבי עקיבא לחכמים בדבר שיש בו פגם (לא מעל אלא לכשיפגמנו, דלא אזלינן בתר הנאה אלא בתר פגם).

(ופריך: אם כן דמודה רבי עקיבא לרבנן בדבר שיש בו פגם דלא מעל עד שיפגום, ופשיטא דרישא דקאמר רבי עקיבא 'כיון שנהנה מעל בדבר' שאין בו פגם - אם כן היינו רבנן,) במאי קא מיפלגי?

אמר רבא: בלבוש מציעאה (דלא לביש ליה מבחוץ לגמרי, דמלבוש החיצון פגם לאלתר; ולא לגמרי מבפנים סמוך לבשרו - דההוא נמי פגים לאלתר שמתחכך לבשר, אלא בלבוש שלובש בינתים: בין מלבוש העליון ובין התחתון, שאינו נפגם עד זמן מרובה) ומלמלא (בגד של פשתן שדק ביותר, כדאמרינן גיטין (דף נט.) 'דבר הנמלל ונמתח' דהוי כי אמגוזא ופלגא: שכל כך דק שכשכורכין אותו כולו ביחד אין הכרך גדול יותר מאגוז וחצי; ולפי שדמיו יקרים הרבה - אינו לובשו אלא פעם בשנה או פעמים, ומשמרו הרבה שלא יפגם, ואין בו פגם עד זמן מרובה; ובהא פליגי: רבי עקיבא סבר: הואיל והוו דברים שאינן נפגמין לאלתר, אף על גב דפגמי לאחר זמן, כיון דלא פגמי לאלתר הוי כדבר שאין בו פגם דמועלין בו כיון שנהנה ממנו כשוה פרוטה, אף על גב דלא פגם; ורבנן סברי: הואיל ויש בו פגם מכל מקום לא מעל עד שיפגום).

תנו רבנן: [ויקרא ה,טו: נפש כי תמעל מעל וחטאה בשגגה מקדשי ה’ והביא את אשמו לה’ איל תמים מן הצאן בערכך כסף שקלים בשקל הקדש לאשם]

'נפש' (האמור במעילה) - אחד היחיד, ואחד הנשיא, ואחד המשיח;

'כי תמעל מעל' - אין 'מעל' אלא שנוי, וכן הוא אומר (במדבר ה,יב) [דבר אל בני ישראל ואמרת אלהם] איש איש כי תשטה אשתו ומעלה בו מעל, ואומר (דברי הימים א ה,כה) וימעלו באלהי

(מעילה יח,ב)

אבותיהם ויזנו אחרי ~~הבעלים~~ אלהי עמי הארץ [אשר השמיד אלקים מפניהם]; (וימעלו וגו' ויזנו - ששינו עצמם מן המקום לעבודת כוכבים);

תוספות [דף יח/א] ד"ה ואומר וימעלו באלהי אבותיהם ויזנו אחרי הבעלים. תימה: מאי 'ואומר'?

ויש לומר: דאי מסוטה - הוה אמינא דדוקא נהנה, דומיא דסוטה, שנהנית מן העבירה, אבל שינוי בלא הנאה - כגון מעות דהקדש דמוציא לחולין שלוקח בהם חפץ לעצמו, או כדתנן במתניתין [להלן יט,ב] גבי אבן או קורה של הקדש, נתנה לחבירו הוא מעל, דאין גופו נהנה מן ההוצאה עצמו תימא דאין בזה מעילה – קא משמע לן עכ"ל

יכול פגם ולא נהנה (כלומר: יכול יהא מועל היכא דפגם ולא נהנה, כגון שקרע בגד של הקדש, דומיא דוימעלו דעבודת כוכבים: דאיכא שינוי וליכא הנאה) או נהנה ולא פגם (או יהא מועל כשנהנה ולא פגם, כי היכי דאשכחן בסוטה: דנהנה ולא פגם, שהרי פגומה ועומדת: שבעולה היא ומעילה היא) ובמחובר לקרקע (כגון באילן של הקדש) ובשליח שעשה שליחותו (של בעל הבית - יכול שימעול השליח כמו שאילו עשה מדעת עצמו)?

תלמוד לומר 'וחטאה': נאמר [במדבר יח,לב: ולא תשאו עליו] חטא [בהרימכם את חלבו ממנו ואת קדשי בני ישראל לא תחללו ולא תמותו] בתרומה, ונאמר חטא במעילה, מה חטא האמור בתרומה פוגם ונהנה, ומי שפגם נהנה (דהוא עצמו שפגם התרומה הוא עצמו נהנה ממנה), ובדבר שפוגם בו נהנה (ולא בדבר אחר), ופגימתו והנאתו כאחד (בשעה אחת, כדאמרינן 'הנאתו וביעורו שוה'), ובתלוש מן הקרקע (דתרומה אינה נוהגת אלא בתלוש, דכתיב (דברים יח,ד) ראשית דגנך היינו דאידגן), ובשליח שעשה שליחותו (דכי תרם מדעתו של בעל הבית - הוא דהויא תרומה) – אף חטא האמור במעילה: פוגם ונהנה (מעל; לאפוקי פגם ולא נהנה, כגון: שקרע שיראין של הקדש, או לבש חלוק, שנהנה ולא פגם), ומי שפגם נהנה (אתי למיעוטי דנהנה כחצי שיעור, דלא מעל), ובדבר שפוגם בו נהנה, ופגימתו והנאתו כאחד (למעוטי פוגם האידנא פרוטה, ונהנה למחר פרוטה), ובתלוש מן הקרקע, ובשליח שעשה שליחותו (של בעל הבית, דבעל הבית מעל, פרט לשליח שלא עשה שליחותו אלא מדעת עצמו - שלא מעל בעל הבית);

אין לי אלא אוכל (כדאמרן: דכיון דיליף מתרומה - לא אשכחן אלא אוכֵל, דכתיב (ויקרא כב,יד) ואיש כי יאכל קדש בשגגה [ויסף חמשיתו עליו ונתן לכהן את הקדש]) ונהנה בדבר שאין בו פגם; מנין אכילתו ואכילת חברו (כגון שלקח שוה פרוטה מן ההקדש ואכל הוא חציה והאכיל חציה לחבירו), (או) הנייתו והניית חברו (נהנה הוא כחצי שיעור ונתן לחברו החצי האחר ונהנה הוא), הנאתו ואכילת חברו (כגון שסך משמן של הקדש בחצי פרוטה ונתן לחברו החצי האחר ואכלו), (וכן להפך:) אכילתו והניית חברו (והכא לא מיירי בשום פוגם אלא באוכל) - שמצטרפין זה עם זה, אפילו לזמן מרובה (כגון שאכל זה חצי שיעור בשחרית וחבירו לערב באותו יום) – מנין (מנין שמצטרפין ויהא הנהנה חייב)?

תלמוד לומר: 'תמעול מעל' - (ריבה) מכל מקום.

אי מה 'חטא' האמור בתרומה לא צירף שתי אכילות כאחד (אלא אכילה אחת בעי בכזית, כדכתיב (ויקרא כב,יד) ואיש כי יאכל קדש [בשגגה ויסף חמשיתו עליו ונתן לכהן את הקדש], דבתרומה קא מיירי), אף חטא האמור במעילה לא צירף שתי אכילות כאחד (ואנן קיימא לן דצירף בה שתי אכילות כאחת)? מנין (אתה אומר שאם) אכל היום (חצי שיעור) ואכל למחר (חצי שיעור, דהיינו שתי אכילות) ואפילו לזמן מרובה (מנין שהוא חייב)? (הא מילתא איכא בין 'זמן מרובה' דהכא ל'זמן מרובה' דלעיל: דהאי דהכא משמע בין לאחר שנים או שלשה ימים, דקתני ביה 'אכל היום ואכל למחר', וההוא דלעיל לא משמע אלא ביום אחד, דלא תנא 'אכל היום ואכל למחר';)

תלמוד לומר: 'תמעול מעל' - מכל מקום.

אי מה חטא האמור בתרומה פגימתו והנאתו כאחד, מנין לאכילתו ואכילת חברו ואפילו (לא השלים שיעור אכילתו) מכאן ועד שלש שנים מנין (שהוא חייב)?

תלמוד לומר: 'תמעול מעל' - מכל מקום.

אי מה חטא האמור בתרומה -

(מעילה יט,א)

עד שיצא מן הקדש לחול (לפי שכשאוכל את התרומה הוא מוציאה לחולין), (המוציא) מן הקדש לקדש, כגון (שלקח ממעות הקדש) לקח (וקנה מהן) קיני זבים וקיני זבות וקיני יולדות; ושקל שקלו (או ששקל מהן שקלו שהוא חייב לשקול לתרומת הלשכה), והביא חטאתו ואשמו מן ההקדש (או שהביא חטאתו ואשמו מן הקדש דהיינו 'מקדש לקדש'):

כיון שהוציא (וכיון שהביא לעזרה) – מעל, דברי רבי שמעון (דקסבר דמאן דמיחייב חטאת או אשם - לעולם הוא חייב באחריותו עד שיביאנו לעזרה, וכיון שהביאו - נפטר מאחריותו; אף האי נמי דמוציא מקדש לקדש, כיון שהביאו לעזרה - יצא ידי חובתו וידי אחריותו, ומעל); רבי יהודה אומר: (לעולם הוא חייב באחריותו) עד שיזרוק הדם (אף הכא נמי: כיון שנזרק הדם ויצא ידי אחריותו וחובתו – מעל: דכיון דיצא בו ידי חובתו - כמו שהוציאו לחולין דמי ריבה)

– מנין (ומנין דמעל, לרבי שמעון כדאית ליה ולרבי יהודה כדאית ליה)?

תלמוד לומר: 'תמעול מעל' - (ריבה) מכל מקום.'

אמר מר: *'נפש' - אחד היחיד, ואחד הנשיא, ואחד המשוח במשמע*'; שיכול מאי (כלומר: מה הוה סלקא דעתא, למעט נשיא או משוח ממעילה)? פשיטא (דכולן חייבין): 'נפש' כתיב (ו'נפש' משמע בין יחיד בין נשיא ומשוח)!?

מהו דתימא אמר רחמנא (גבי שמן המשחה) (שמות ל,לג) [איש אשר ירקח כמהו] ואשר יתן ממנו על זר [ונכרת מעמיו], והאי (משוח [כהן או נשיא]) לאו 'זר' הוא, דהא אימשח בגוויה (סלקא דעתך אמינא דלא הוי בכלל מעילה)? - קא משמע לן (דנפש דמשיח נמי הוי בכלל מעילה);

ואקשה רחמנא לסוטה ולעבודת כוכבים ולתרומה (כלומר: אמרינן לעיל דאקשיה רחמנא למעילה לסוטה ולעבודת כוכבים, כדאמרינן לעיל):

לסוטה (והיכי דמי אקשיה לסוטה?) - (דכי היכי דסוטה:) דאף על גב דלא פגם (אף על גב דלא פגמה – מעל: דסוטה פגומה ועומדת היא, דאינה נוהגת אלא בבעולה, כדכתיב [במדבר ה,כ] מבלעדי אישך, ואמרינן (סוטה דף כד:) שקדמה בעילת הבעל לבועל, והיינו 'בעולה', ואפילו הכי כתיב [במדבר ה,יב] ומעלה בו מעל) - גבי הקדש נמי: נתנה טבעת בידה (אף על גב דלא פגמתו) - מעלה;

כי אקשה רחמנא לעבודת כוכבים: דעד דאית בה שינוי (שמשנה עצמו משכינה לעבודת כוכבים) - גבי הקדש נמי: עד דביקע (עצי חולין) בקרדום ויפגם ופגום (דשינה ממלאכת קדש למלאכת חול - לא מעל עד דביקע: דפגמה);

אקשה רחמנא לתרומה (כדאמרינן לעיל: יליף 'חטא' 'חטא' מתרומה להכי): מה תרומה (ויקרא כב,יד) [ואיש כי יאכל קדש בשגגה ויסף חמשיתו עליו ונתן לכהן את הקדש] 'כי יאכל', פרט למזיק (שאם שפך אוכלין או משקין של תרומה ולא נהנה מהן - שאינו חייב) - גבי הקדש נמי: כל דבר אכילה, כי מזיק ליה (ששפכו ולא נהנה ממנו) – פטור (ממעילה: דאין חיוב מעילה עד שיהנה). (ואמר לן רבי: דהוא הדין נמי אף במידי דלאו בר אכילה הוא: כי מזיק ליה – פטור, דאין חיוב מעילה עד שיהנה; אלא משום דכתיב בתרומה כי יאכל: דבתרומה ליכא אלא חיוב אכילה - אמר נמי 'גבי הקדש כל דבר אכילה'.)

תוספות ד"ה מה תרומה פוגם ונהנה. דהכתיב כי יאכל ואי אפשר לאכילה בלא פגימה: שמפסיד התרומה מן הכהן, וגם פוגם בלא נהנה פטור בתרומה - לאפוקי נהנה בלא פגם בדבר שיש בו פגם, ולאפוקי פגם בלא נהנה היכא דליכא שינוי רשות, כגון מזיק; ואין להקשות 'לכתוב תרומה ולשתוק מאידך', דהש"ס מצריך לקמן בסמוך.

[וחכמים אומרים: כל דבר שיש בו פגם - לא מעל עד שיפגום, ושאין בו פגם, כיון שנהנה – מעל;] כיצד? נתנה קטלא [בצוארה, טבעת בידה, שתה בכוס של זהב - כיון שנהנה מעל]:

אמר ליה רב כהנא לרב זביד: ודהבא לאו בר איפגומי הוא (דקתני מתניתין: '*כיון שנהנה מעל*', ולא קתני ביה 'עד שיפגום' - אלמא דלאו בר פגימה הוא; ואם כן דלא מיפגם)? והא דהבא דכלתיה דנון להיכא אזל (נון - אדם עשיר היה, ונתן זהב הרבה ותכשיטין לכלתו, וכשנתן לה שקלו; ולאחר זמן שקלו ונמצא חסר ממשקלו, אלמא זהב נמי עשוי ליפגם)?

אמר ליה (רב זביד): (מהא ליכא למשמע מינה) דלמא דהבא דרמיין כלתיך הוא (דלמא ודאי דחסר להיכא דרמיין כלתיך, כלומר: לפי שלא היו משמרות אותו זהב, אלא משליכות אותו בכל מקום שמוצאות אותו, כדרך שעושות כלותיך שאינן משמרות תכשיטיהן כראוי - בשביל כך חסר, אבל זהב המשתמר יפה אינו נחסר)! ועוד (אם תימצי לומר דמתחסר הוא - אפילו הכי כיון שנהנה מעל) נהי דלא איכא נהנה ופגם לאלתר (שאינו פוגם מיד בשעה שנהנה ממנו) לעולם מי לא איכא פגימה (דמי קאמינא דלית ביה פגימה? לעולם לאלתר קאמינא דלית ביה פגימה, אבל לאחר זמן הולך ומתחסר; וכיון דלאלתר לית ביה פגימה, הלכך כיון שנהנה - מעל).

הנהנה מן החטאת [כשהיא חיה - לא מעל עד שיפגום; כשהיא מתה - כיון שנהנה מעל]:

מכדי אי בבהמה תמימה (מכדי בחטאת בהמה תמימה מיירי מתניתין) - היינו 'כוס של זהב' (דכי היכי דכוס של זהב לא קאי לאיפגומי, ומשום הכי לא אזיל ביה בתר פגימה אלא כיון שנהנה בו בפרוטה מעל - אף חטאת תמימה, דקיימא להקרבה - לאו בת פדייה היא, כיון שנהנה ממנה למעול בה, ואמאי קאמר 'עד שיפגום'? מאי פגם מצי למעבד בה: דאפילו רכיב עלה עד דאכחשה האי לא הוי שם פגם, דלא פגמה למזבח: דבהמה בין שמינה בין כחושה חזיא לכפרה, ואין בה תורת פגימה)?

אמר רב פפא: בבעלת מום עסקינן (מתניתין - בחטאת בעלת מום עסקינן, דקיימא לפדייה, וכיון דפגמה: שהכחישה ופיחת מדמיה, ודבר שיש בו פגם הוא, הלכך לא מעל עד שיפגום בשוה פרוטה; וסיפא דקתני 'כשהיא מתה כיון שנהנה בשוה פרוטה מעל' מיירי בין בתמימה בין בבעלת מום: דכיון דמתה - לאו בת פדיון היא, דאין פודין את הקדשים להאכילן לכלבים (פסחים דף כט.); הלכך לא תני בה 'עד שיפגום').

(מעילה יט,ב)

משנה:

נהנה כבחצי פרוטה (כגון שלבש בגד של הקדש ונהנה בו כשיעור חצי פרוטה) ופגם כחצי פרוטה (שקרעו ופגמו כשיעור חצי פרוטה), או שנהנה בשוה פרוטה בדבר אחד (שיש בו פגם, ולא פָּגַם) ופגם בשוה פרוטה בדבר אחר (כגון ששפך משקה ולא נהנה מהן) - (הרי זה) לא מעל עד שיהנה בשוה פרוטה ויפגם בשוה פרוטה בדבר אחד (והכא מיירי בדבר שיש בו פגם, וקסבר דכתרומה בעינן: דפגימתו והנאתו כאחד);

אין מועל אחר מועל במוקדשין אלא בהמה (דקדשי מזבח) וכלי שרת בלבד;

כיצד?

רכב על גבי בהמה ובא חברו ורכב ובא חברו ורכב - כולן מעלו;

שתה בכוס של זהב ובא חברו ושתה ובא חברו ושתה - כולן מעלו;

תלש מן החטאת ובא חברו ותלש ובא חברו ותלש - כולן מעלו;

(הני לאו לדמי קיימי, ולא בני איפגומי נינהו: שאפילו רכב על גבי בהמה והכחישה, או תלש מצמרה - עדיין ראויה היא לקרבן, ולא פסלה בכך למזבח, דבין שמינה ובין כחושה חזיא להקרבה, ואין בה תורת פגימה, הלכך אכתי בקדושתה קיימא, הלכך יש בה מועל אחר מועל; וכן שתה אחד בכוס של זהב: אפילו איפחתו ופגמו, כיון דקדושת הגוף היא ולא קדושת דמים - דלאו לפדייה קיימא - עדיין קאי לשירות, ויש בו מועל אחר מועל;)

רבי אומר: כל דבר שאין לו פדיון (גירסת רש"י: שאין לו פגם = שאינו נפסל בפגימה, דהיינו כל דבר שאין לו פדיון כי הני בהמה וכלי שרת דאמרן במתניתין) - יש בו מועל אחר מועל.

(ובגמרא מפרש מאי איכא בין רבי לרבנן.)

תוספות ד"ה אין מועל אחר מועל אלא בהמה וכלי שרת בלבד. תימה! דתניא בתוספתא 'בקע בקרדום של הקדש ובא חברו ובקע בו ובא חברו ובקע בו - כולם מעלו' וליכא למימר דבקרדום כלי שרת מיירי, דהא תני התם בסיפא 'נתנה לחבירו וחברו לחברו הראשון מעל והשני לא מעל ובעולה כולם מעלו! ומפרש דהתם במאי עסקינן? - כגון לאחר שבקע החזירו, דמשהחזירו הרי הוא של הקדש כאילו לא מעלו;

ורבינו יצחק מפרש: דהתם בגזברין עסקינן, דלעולם לא יצאו לחולין בשום מעילה עד שיוציאנה מרשותו.

גמרא:

מני מתניתין?

רבי נחמיה היא, דתניא: '*אין מועל אחר מועל אלא בבהמה בלבד; רבי נחמיה אומר: בהמה וכלי שרת*'.

מאי טעמא דתנא קמא?

קסבר בעניינא דבהמה כתיב (מעילה, ולא בשאר מילי), דכתיב (ויקרא ה,טז) [ואת אשר חטא מן הקדש ישלם ואת חמישתו יוסף עליו ונתן אתו לכהן והכהן יכפר עליו] באיל האשם [ונסלח לו] (והאי באיל האשם יתירא הוא: שכבר נאמר תחלה [פסוק טו] איל אשם, ונימא קרא 'וכפר עליו הכהן' ותו לא! 'באיל האשם' למה לי? לומר שכפר עליו במה שמעל: באיל האשם שנהנה ממנו, דמשמע: אפילו מעל בו מאה פעמים - קרוי אשם: שיש בו מעילה כל שעה; ומדכתב רחמנא בהמה גבי מעילה ולא שאר מילי - מכלל דאין מועל אחר מועל אלא בבהמה בלבד);

ורבי נחמיה (דמוסיף כלי שרת למעילה, מייתי להו מקל וחומר:) אמר לך: קל וחומר: אם אחרים מביא לקדושתן (כלומר: כיון דכלי שרת חמירי כל כך שמביאין אחרים לקדושה, ויש בהן מעילה, דהכי קיימא לן (זבחים פז.) דכלי שרת מקדשין בכל דבר) - הוא עצמו (כלי שרת, כגון כוס של זהב) לא כל שכן (שיהא קדוש כל כך שיהא בו מועל אחר מועל)!

רבי אומר: כל דבר שאין לו פדיון (גירסת רש"י: שאין לו פגם) יש [בו מועל אחר מועל]:

היינו תנא קמא!?

אמר רבא: איכא בינייהו עצים, דתנו רבנן (דהכי תנן במסכת מנחות בפרק 'האומר הרי עלי עשרון' [פ"יג מ"ג]): '*האומר "הרי עלי עצים" - לא יפחות משני גזירין* ([עד כאן לשון המשנה] ואמרינן בגמרא: תנו רבנן: 'קרבן' - מלמד שמתנדבין עצים, וכמה? - שני גזירין; וכן הוא אומר (נחמיה י,לה) והגורלות הפלנו על קרבן העצים)*; רבי אומר* [שם בברייתא]*: עצים קרבן הן, וטעונין מלח וטעונין תנופה*' (גירסת רש"י: 'וטעונין הגשה'; לרבי, דקרי להו 'קרבן' הוי דבר שאין בו פגם, וקדשי קדושת הגוף, ויש בהן מועל אחר מועל: שאם ישב עליהן וחזר אחר וישב עליהן - יש בהן מועל אחר מועל; ולרבנן דלא קרו להו 'קרבן' לא הוו כקדשי מזבח אלא הוו כקדשי בדק הבית, והוו דבר שיש בו פגם, ודָמוּ כמאן דלא קיימי אלא לדמי, ואין בהן מועל אחר מועל); אמר רבא: לדברי רבי (דקרי להו 'קרבן') עצים טעונין עצים (אותן עצים טעונין עצים אחרים להקטירן עליהן, כמו שאר קרבן); ואמר רב פפא: לדברי רבי עצים צריכין קמיצה (שיקח מן העצים מעט בקומצו ויקטיר תחלה: דהואיל ומקיש להו למנחה שטעונין מלח והגשה - טעונין נמי קמיצה).

רב פפא אמר: קדשי מזבח תמימין ונעשו בעלי מומין ועבר ושחטן איכא בינייהו, והתניא (בניחותא): '*קדשי מזבח תמימין ונעשו בעלי מומין ועבר ושחטן* (עד שלא נפדו)*: רבי אומר יקברו* (משום דקא סבר: הכל היו בכלל העמדה והערכה אפילו קדשי מזבח, והני לא אפשר בהעמדה והערכה - דהא מתו! הלכך יקברו, הואיל ולית להו פדייה; הלכך יש בהן מועל אחר מועל: הנהנה ממנה אחר שחיטה) *וחכמים אומרים יפדו* (דלא בעו העמדה והערכה, וכיון דקדושת דמים נינהו ואית בהו פדייה - אין בהן מועל אחר מועל)'.

משנה:

נטל אבן או קורה של הקדש - הרי זה לא מעל;

(מעילה כ,א)

המשך המשנה

נתנה לחברו - הוא מעל (הנותן מעל, שהוציאה לחולין) וחברו לא מעל;

בנאה בתוך ביתו - הרי זה לא מעל עד שידור תחתיה בשוה פרוטה.

נטל פרוטה של הקדש הרי זה לא מעל; נתנה לחברו - הוא מעל וחברו לא מעל;

נתנה לבלן אף על פי שלא רחץ – מעל, שהוא אומר לו "הרי המרחץ פתוח לפניך הכנס ורחוץ".

אכילתו ואכילת חברו, הנייתו והניית חברו, אכילתו והניית חברו, הנייתו ואכילת חברו - מצטרפין זה עם זה, ואפילו לזמן מרובה.

גמרא:

מאי שנא הוא (דכי נטלה הוא, דלא מעל) ומאי שנא חבירו (כי נתנה לחברו - דמעל)?

אמר שמואל: בגזבר המסורות לו (אותו אבן או אותו קורה) עסקינן (דכי נטלו הוא - עדיין ברשותו הם, וברשות הקדש נינהו כמתחלה; אבל כי נתנה לחברו - הרי שינהו מרשות הקדש לחול, ומעל).

בנאה בתוך ביתו אינו חייב [בנאה בתוך ביתו הרי זה לא מעל עד שידור תחתיה בשוה פרוטה]:

למה לי עד שידור תחתיה? כיון דשניה (שפיחתה וחתכה) [נ"א, וכן בגירסת רש"י: או דבנה] (אי נמי שבנאה בבנין) – מעל (שהרי שינה אותה)!?

אמר רב: כגון שהניחה על פי ארובה (כשהיא שלימה: שלא בנאה כלום אלא הנחה בעלמא הוא דעבד בה, הלכך לא מעל עד שידור תחתיה בשוה פרוטה; לישנא אחרינא: כגון שסתם פי ארובה והיה פירות תחת הארובה, ועכשיו נהנה ממנו הכי: שאין הגשמים יורדים עליהם; דכיון שהגין עליהן בשוה פרוטה - מעל).

וכיון דבני לה - מיהת מעל (הכי קתני לעיל 'כיון... דבנה – מעל': דאף על פי שמחוברת היא בבנין - חשיב לה כתלוש, ואית בה מעילה); לימא (מדהכא מעל, דאף על גב דחיברו - כתלוש דמי) מסייע ליה לרב, דאמר רב: המשתחוה לבית אסרו (דאף על גב דמחובר לקרקע הוא, לענין עבודת כוכבים - כתלוש דמי: דאי אמרת כמחובר דמי לא אסריה, דהכי גמרינן (עבודה זרה דף מה.) '*אלהיהם על ההרים* [דברים יב,ב] *ולא ההרים אלהיהם*' ואי אמרת כמחובר דמי - לא נאסר, דהוי דומיא דהר, ואי כמחובר דמי נמי לענין מעילה לא אית בזה מעילה, דהא אין מועלין במחובר לקרקע)?

אמר רב אחא בריה דרב איקא: (לעולם אימא לך דהמשתחוה לבית לא אסרו, דכמחובר דמי, והכא נמי: כיון דבני לה בסיד - כמחובר דמי; ואי אמרת 'אם כן אמאי מועלין בה?' - משום ד)הנאה הנראת לעינים אסרה תורה (במעילה, וקורה זו שבנאה בבנין - הנאה הנראית לעינים היא, ולהכי מועלין).

לימא (מדאמרינן הכא דמעל: אף על פי שבנאו כתלוש דמי) מסייע ליה: '*הדר בבית של הקדש, כיון שנהנה ממנה – מעל* (דכתלוש דמי)'.

אמר ריש לקיש: (לעולם אימא לך בית – כמחובר דמי, ומהכא לא תסייע; ואם אמרת 'אם כן אמאי מעל?' -) התם בשהקדישו (בשהקדיש האבנים והסיעם כשהן בתלוש) ולבסוף בנאו (דכיון דבשעת הקדש הוה תלוש, הלכך אף על גב דשוב בנאו דמחובר הוא - יש בו מעילה).

(וקא דייק:) אבל בנאו ולבסוף הקדישו (לאחר שהיה מחובר) מאי? לא מעל? מאי איריא רהיט ותני '*הדר בבית של מערה* (של הקדש) *לא מעל*'? לימא 'הדר בבית של אבנים שבנאו ולבסוף הקדישו לא מעל'?

אמרי: (הא ודאי הכי נמי הוה מצי למיתני, דודאי לא מעל, אבל משום הכי נקט 'בית של מערה':) הא פסיקא ליה (משום דפסיקא ליה דלעולם לית בה מעילה), הא (בית של אבנים דעלמא) לא פסיקא ליה (דיש הפרש בין בנאו ולבסוף הקדישו בין הקדישו ולבסוף בנאו; להכי לא תנייה, ולעולם דוקא הקדישו ולבסוף בנאו יש בו מעילה: דכתלוש דמי).

הדרן עלך הנהנה מן ההקדש